|  |  |  |  |  |  |  |
| --- | --- | --- | --- | --- | --- | --- |
| **Az óra céljai:** A tanulók aktív munka révén ismerkedjenek az ökológiai lábnyom jellemzőivel, fogalmazzák meg közösen a definícióját, és legyenek tisztában saját ökológiai lábnyomuk nagyságával. Fejlődjön a fenntarthatósági szemléletük, valamint rendszerben való komplex gondolkodási, ábraelemző és következtetési képességük. | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 0’–2’ | Jelentés, adminisztráció | - | - | - | - | - |
| 3’–7’ | A területhasznosítási formákról meglévő ismeretek aktiválása, rendszerezése | Minden tanuló a [www.menti.com](http://www.menti.com) segítségével beküld három területhasznosítási formát. Az elkészült szófelhőben szereplő területhasznosítási formák rendszerezésében részt vesznek. | Kérdést tesz fel,  elindítja a *Mentimeter.com* oldalon a válaszbeküldő felületet. Kérdés: *Mire, milyen célokra használja az emberiség a földfelszín egyes területeit? Írj legalább három területhasznosítási formát!* Koordinálja a szófelhőben szereplő területhasznosítási formák rendszerezését. | Ötletbörze,  szófelhőkészítés a [www.mentimeter.com](http://www.mentimeter.com) segítségével, frontális osztálymunka | Tanulói okostelefon/tablet/laptop,  tanári laptop, projektor, [Mentimeter-link](https://www.mentimeter.com/s/bed448b5631ad5ce0ed4afac3d486450/a170173d5f34/edit) a konkrét feladathoz (regisztráció szükséges) | Amíg a tanulók válaszolnak a kérdésre, érdemes a projektor képét lefagyasztani vagy a készüléket kikapcsolni annak érdekében, hogy ne befolyásolják egymást a válaszadás során. |
| 8’–15’ | Problémafelvetés, melynek segítéségével a tanulók rádöbbennek, hogy hány Földre lenne szüksége az emberiségnek, ha mindenki az ő életszínvonalukon élne. | A tanulók kitöltik az alábbi weboldalon elérhető kérdőívet, amely kiszámítja az ökológiai lábnyomuk nagyságát:  <http://www.footprintcalculator.org/> | Facilitál,  szükség esetén segít a tanulóknak. | Egyéni munka | Tanulói okostelefon/tablet/laptop | A kérdőív angol nyelvű, azonban egyszerűen fogalmaz, illetve az illusztrációk is segítik a megértést. |
| 16’–22’ | Új anyag feldolgozása az ökológiai lábnyom globális különbségeivel kapcsolatban | A tanulók az alábbi weboldal és a mellékelt ábra segítségével válaszolnak a feladatlapon szereplő kérdésekre:  <http://data.footprintnetwork.org/#/> | Facilitál,  szükség esetén segít a tanulóknak a feladat megoldásában. | Pármunka | Tanulói okostelefon/tablet/laptop, 1. segédanyag | - |
| 23’–32’ | Rendszerezés, az ökológiai lábnyom fogalmának közös megalkotása | Minden pár önállóan megfogalmazza, hogy az eddig elvégzett feladatok alapján mit jelent az ökológiai lábnyom. A meghatározásokat a [www.menti.com](http://www.menti.com) segítségével beküldik. Részt vesznek egy közös definíció megalkotásában. | Kiadja a feladatot,  elindítja a *Mentimeter.com* oldalon a válaszbeküldő felületet.Feladat: *Fogalmazzátok meg az eddigiek alapján, hogy mi az az ökológiai lábnyom!* Kivetíti a beküldött megoldásokat. A beküldöttek alapján koordinálja egy közös definíció megalkotását. | Pármunka, plénum | Tanulói okostelefon/tablet/laptop, projektor, [Mentimeter-link](https://www.mentimeter.com/s/b14c9e35d320608bf8287afe2879a02c/d4bbbdbe6f8b/edit) a konkrét feladathoz (regisztráció szükséges) | Amíg a tanulók válaszolnak a kérdésre, érdemes a projektor képét lefagyasztani vagy a készüléket kikapcsolni annak érdekében, hogy ne befolyásolják egymást a válaszadás során. |
| 33’–37’ | Az órán feldolgozott ismeretek gyakorlása | A tanulók megoldják a témával kapcsolatos *Learning Apps-*feladatokat, rendszereznek és csoportosítanak. | Facilitál,  figyeli és ellenőrzi a tanulók munkáját,  szükség esetén segít nekik. | Egyéni  vagy pármunka | Tanulói okostelefon/tablet/laptop, *Learning Apps-*feladatok:  *1. Az ökológiai lábnyom összetevői,* csoportba rendezés,  *2. Országok csoportosítása ökológiai lábnyomuk alapján,* csoportba rendezés |  |
| 38’–45’ | Reflektálás a korábban felvetett problémára, illetve a tanórai munkára | Javaslatokat fogalmaznak meg azzal kapcsolatban, hogy miként lehetne csökkenteni az emberiség ökológiai lábnyomát. | Koordinálja a beszélgetést, értékeli a tanulók órai munkáját az aktivitás, az együttműködés és a szabályok betartása szempontjából. | Plénum |  | A tanulók témában való elmélyedését segíthetjük, ha felkínáljuk számukra, hogy készíthetnek házi dolgozatot (esszét) *Mit tehetek én az ökológiai lábnyom csökkentéséért?* címmel. |